Source: http://lb.hu/hu/onkugy/kof502420183-szamu-hatarozat
Timestamp: 2018-10-18 05:09:28
Document Index: 16836399

Matched Legal Cases: ['Kúria ', 'bíróság ', 'Kúria ', 'bíróság ', 'Kúria ', 'Kúria ', 'Kúria ']

Köf.5.024/2018/3. számú határozat | K Ú R I A
Köf.5.024/2018/3. számú határozat
Az ügy száma: Köf.5024/2018/3.
A tanács tagja: Dr. Balogh Zsolt a tanács elnöke; Dr. Horváth Tamás előadó bíró;
Az indítványozó: Szabolcs-Szatmár Bereg Megyei Kormányhivatal
Az érintett önkormányzat: Hodász Nagyközség Önkormányzata
(4334 Hodász, Petőfi Sándor utca 6.)
Az ügy tárgya: A Polgármesteri Hivatalnál foglalkoztatott köztisztviselők illetményalapjának megállapítására vonatkozó szabályozás
– A Kúria Önkormányzati Tanácsa Hodász Nagyközség Önkormányzat Képviselő-testületének a Hodászi Polgármesteri Hivatalnál foglalkoztatott köztisztviselők illetményalapjának megállapításáról szóló 2/2018. (V.8.) számú önkormányzati rendelet jogszabályba ütközésének megállapítására és megsemmisítésére irányuló eljárást megszünteti.
[1] Az indítványozó indítványában kérte Hodász Nagyközség Önkormányzat Képviselő-testületének a Hodászi Polgármesteri Hivatalnál foglalkoztatott köztisztviselők illetményalapjának megállapításáról szóló 2/2018. (V.8.) számú rendelet (továbbiakban: Ör.) jogszabályba ütközésének megállapítását és megsemmisítését.
[2] Hodász Nagyközség Önkormányzata az indítványra védiratot nem terjesztett elő.
[3] Az indítványozó ezt követően beadvánnyal fordult az Önkormányzati Tanácshoz. Beadványában akként nyilatkozott, hogy indítványát a közigazgatási perrendtartásról szóló 2017. évi I. törvény (a továbbiakban: Kp.) 139. § (1) bekezdése és 44. §-a alapján visszavonja arra figyelemmel, hogy Hodász Nagyközség Önkormányzat Képviselő-testülete az Ör.-t hatályon kívül helyezte.
[4] Az Alaptörvény 27. pont c) alpontja alapján a bíróság dönt az önkormányzati rendelet más jogszabályba ütközéséről és megsemmisítéséről. A Kp. 12. § (4) bekezdés a) pontja szerint a Kúria dönt az önkormányzati rendelet más jogszabályba ütközéséről és megsemmisítéséről. Az önkormányzati rendelet felülvizsgálatára irányuló eljárás részletes szabályait a Kp. XXV. fejezet tartalmazza.
[6] A Kp. 140. § (1) bekezdése alapján az eljárást indítvánnyal kell megindítani, amelyre a keresetlevél szabályait kell alkalmazni. A Kp. 44. §-a értelmében a felperes a keresetétől az alperes hozzájárulása nélkül, a tárgyalás berekesztéséig elállhat, abban az esetben, ha a bíróság nem tart tárgyalást, elállni a bírósági ítélet meghozataláig lehet. A Kúria a Kp. 81. § (1) bekezdés c) pontja alapján, az eljárást megszünteti, ha a felperes eláll a keresetétől.
[7] A fentiek alapján a Kúria Önkormányzati Tanácsa az Ör. tekintetében az eljárást megszüntette.
[8] A Kúria az indítványt a Kp. 141. § (2) bekezdése szerint tárgyaláson kívül bírálta el.
[9] Jelen eljárásban a Kp. 141. § (4) bekezdése alapján az önkormányzati rendelet törvényességének vizsgálatára irányuló eljárásban a feleket teljes költségmentesség illeti meg és saját költségeiket maguk viselik.
[10] A döntés elleni jogorvoslatot a Kp. 116. § d) pontja és 146. § (5) bekezdése zárja ki.